b'\n_START_ARTICLE_\nToma\xc5\xbe Vnuk\n_START_SECTION_\nMladinska kariera\n_START_PARAGRAPH_\nNa svoj prvi hokejski trening v Halo Tivoli je v starosti \xc5\xa1tirih let pri\xc5\xa1el v dresu NHL kluba Toronto Maple Leafs. Odra\xc5\xa1\xc4\x8dal je tudi skupaj z Dejanom Kontrecem in Andrejem Brodnikom, ki sta tudi letnik 1970, ter Nikom Zupan\xc4\x8di\xc4\x8dem, ki je dve leti starej\xc5\xa1i, in Gregorjem Krajncem, ki je \xc5\xa1est let mlaj\xc5\xa1i. Vsi so pri\xc5\xa1li do \xc4\x8dlanskega mo\xc5\xa1tva Olimpije pod vodstvom \xc4\x8de\xc5\xa1kega trenerja Vlada \xc5\xa0vejde, dolgoletnega trenerja Olimpijinih mladincev.\n_START_SECTION_\n\xc4\x8clanska kariera\n_START_PARAGRAPH_\nVnuk je \xc4\x8dlansko hokejsko kariero za\xc4\x8del pri ljubljanskem klubu Olimpija Hertz v jugoslovanski ligi v sezoni 1987/88, ko ga je v \xc4\x8dlansko postavo uvrstil tedanji trener \xc5\xa0tefan Seme. V sezoni 1989/90 je igral za klub Medicine Hat Tigers v severnoameri\xc5\xa1ki ligi WHL. Zaigral je na dvajsetih tekmah, na katerih je dosegel dva gola in tri podaje, za sezono 1990/91 pa se je vrnil k Olimpiji. Leta 1991 je prvi\xc4\x8d nastopil na Svetovnem prvenstvu v hokeju na ledu za jugoslovansko reprezentanco. Na sedmih tekmah je dosegel en gol in pet podaj, reprezentanca pa je v skupini B zasedla \xc5\xa1esto mesto. Na tekmi proti japonski reprezentanci je prispeval dve podaji in bil izbran za najbolj\xc5\xa1ega hokejista tekme. V klubu je po\xc4\x8dasi prevzemal vse pomembnej\xc5\xa1o vlogo in v sezoni 1991/92 je bil s po triintridesetimi goli in podajami eden bolj\xc5\xa1ih strelcev Olimpije. Pred sezono 1992/93 je prestopil v HK Celje, kjer se je takoj izkazal s sedemintridesetimi goli, s \xc4\x8dimer je bil prvi strelec slovenske lige. Z enainpetdesetimi goli in petindvajsetimi podajami je bil v naslednji 1993/94 \xc4\x8detrti strelec lige in prvi klubski strelec, Celje pa je osvojilo \xc4\x8detrto mesto v prvenstvu. Leta 1993 je nastopil na svojem prvem Svetovnem prvenstvu za slovensko reprezentanco. Na treh sedmih tekmah je dosegel deset golov in \xc5\xa1tiri podaje, reprezentanca pa je zasedla \xc4\x8detrto mesto. V sezoni 1993/94 je bil s petdesetimi goli in triindvajsetimi podajami peti strelec lige in ponovno najbolj\xc5\xa1i klubski strelec, Celje pa je bilo tokrat tretje v prvenstvu._NEWLINE_Leta 1994 je na Svetovnem dosegel \xc5\xa1tiri gole in dve podaji na \xc5\xa1estih tekmah, reprezentanca pa je osvojila peto mesto. Pred sezono 1994/95 se je vrnil k Olimpiji, ki ji je s po \xc5\xa1estindvajsetimi goli in podajami pomagal do prvega naslova dr\xc5\xbeavnega prvaka od osamosvojitve Slovenije. Vnuk je bil deseti strelec prvenstva. Leta 1995 je na Svetovnem prvenstvu dosegel pet golov in tri podaje na \xc5\xa1tirih tekmah, s \xc4\x8dimer je bil najbolj\xc5\xa1i strelec skupine C, reprezentanca pa je zasedla sedmo mesto. V 1995/96 je Olimpija ubranila naslov dr\xc5\xbeavnega prvaka, Vnuk pa je bil z enain\xc5\xa1tiridesetimi goli in dvajsetimi podajami \xc4\x8detrti strelec lige. Leta 1996 je na Svetovnem prvenstvu dosegel po pet golov in podaj na sedmih tekmah, reprezentanca pa je osvojila tretje mesto v skupini C. V 1996/97 je Vnuk z Olimpijo osvojil tretji zaporedni naslov prvaka, sam je dosegel triintrideset golov in sedemintrideset podaj, s \xc4\x8dimer je bil tretji strelec prvenstva. Leta 1997 je na Svetovnem prvenstvu dosegel \xc5\xa1est golov in dve podaji na petih tekmah, s \xc4\x8dimer je bil drugi\xc4\x8d najbolj\xc5\xa1i strelec skupine C, reprezentanca pa se je z drugim mestom uvrstila v skupino B._NEWLINE_Pred sezono 1997/98 je skupaj z Nikom Zupan\xc4\x8di\xc4\x8dem prestopil v avstrijski klub VEU Feldkirch, s katerim je osvojil tako naslov avstrijskega dr\xc5\xbeavnega prvaka, kot tudi naslov evropskega prvaka in zmagovalca Alpske lige. Z Zupan\xc4\x8di\xc4\x8dem sta prva in za zdaj edina slovenska hokejista z naslovom evropskega klubskega prvaka. Za kon\xc4\x8dnico dr\xc5\xbeavnega prvenstva se je vrnil k Olimpiji in ji z desetimi goli in petimi podajami pomagal do \xc4\x8detrtega zaporednega naslova prvaka. V sezoni 1998/99 je Feldkirch izpadel v polfinalu kon\xc4\x8dnice avstrijskega prvenstva, Vnuk je na \xc5\xa1tiridesetih tekmah dosegel devetnajst golov in \xc5\xa1tiriindvajset podaj. Leta 1999 je na Svetovnem prvenstvu dosegel po tri gole in podaje na sedmih tekmah, reprezentanca pa je osvojila peto mesto v skupini B. Za sezono 1999/00 se je vrnil k Olimpiji in ji pomagal do naslova dr\xc5\xbeavnega prvaka, ki ga je klub ubranil tudi v sezoni 2000/01, ko je Vnuk na \xc5\xa1tiriindvajsetih tekmah dosegel sedemnajst golov in \xc5\xa1tirinajst podaj, s \xc4\x8dimer je bil \xc5\xa1esti strelec lige. Leta 2001 je na Svetovnem prvenstvu v Ljubljani z dvema goloma in \xc5\xa1estimi podajami na petih tekmah pomagal slovenski reprezentanci k prvi uvrstitvi v elitno skupini svetovnega hokeja. V 2001/02 je z Olimpijo ponovno ubranil naslov dr\xc5\xbeavnega prvaka, k \xc4\x8dimer je pripomogel z enajstimi goli goli in \xc5\xa1estnajstimi podajami na dvanajstih tekmah, ob tem pa je klub osvojil tudi naslov prvaka Mednarodne lige, kjer je Vnuk dosegel dva gola in \xc5\xa1tiri podaje na enajstih tekmah._NEWLINE_Pred sezono 2002/03 se je vrnil k Feldkirchu, ki je v kon\xc4\x8dnici avstrijske lige izpadel v \xc4\x8detrtfinalu. Vnuk je dosegel dvaindvajset golov in \xc5\xa1tiriindvajset podaj na petin\xc5\xa1tiridesetih tekmah. Leta 2003 je na Svetovnem prvenstvu dosegel tri gole in dve podaji na \xc5\xa1estih tekmah, reprezentanca pa je izpadla v skupino B. V sezoni 2003/04 je dosegel dvajset golov in triindvajset podaj na sedemin\xc5\xa1tiridesetih tekmah, Feldkirch pa se s \xc5\xa1estim mestom po rednem delu ni uvrstil v kon\xc4\x8dnico. Leta 2004 je zadnji\xc4\x8d nastopil na Svetovnem prvenstvu. Dosegel je en gol in \xc5\xa1tiri podaje na petih tekmah, reprezentanca pa se je ponovno uvrstila v elitno skupino svetovnega hokeja. Za sezono 2004/05 je prestopil v klub EC Villach, ki je izpadel v polfinalu kon\xc4\x8dnice avstrijskega prvenstva, Vnuk je dosegel dvanajst golov in trinajst podaj na tridesetih tekmah. V 2005/06 je prestopil v novoustanovljeni slovenski klub HK Alfa, ki je osvojil \xc4\x8detrto mesto v prvenstvu, Vnuk pa je bil z dvajsetimi goli in enaindvajsetimi podajami na osemintridesetih tekmah tretji najbolj\xc5\xa1i strelec prvenstva. Po koncu sezone je prestopil v klub HK Acroni Jesenice, kjer pa je zaradi te\xc5\xbeje po\xc5\xa1kodbe kolena odigral le osem tekem v sezoni 2006/07 avstrijskega prvenstva. 7. aprila 2007 je na prijateljski tekmi proti avstrijski reprezentanci odigral svojo zadnjo tekmo za slovensko reprezentanco, v kateri je bil dolgoletni kapetan. Za sezono 2007/08 se je vrnil k Olimpiji, ki ji je s \xc5\xa1tirinajstimi goli in enaintridesetimi podajami na enain\xc5\xa1tiridesetih tekmah v rednem delu ter tremi goli in \xc5\xa1estimi podajami na petnajstih tekmah kon\xc4\x8dnice pomagal do presenetljivega naslova avstrijskega podprvaka. Od Roberta Ciglene\xc4\x8dkega, ki je bil klub zapustil v prvem delu sezone, je prevzel kapitanski trak. V slovenski ligi so osvojili naslov podprvaka, kot tudi v sezoni 2008/09, ko se Olimpija ni uvrstila v kon\xc4\x8dnico avstrijske lige, v rednem delu je Vnuk dosegel devet golov in dvaindvajset podaj na sedemin\xc5\xa1tiridesetih tekmah.\n_START_SECTION_\nKonec kariere\n_START_PARAGRAPH_\nVnuk je ostal \xc4\x8dlan kluba HDD Tilia Olimpija tudi v sezoni 2009/10 Avstrijske hokejske lige. Oddelal je poletne priprave in tudi zaigral na uvodnih tekmah sezone, nato pa povsem nepri\xc4\x8dakovano po 8 kolih naznanil konec igralske kariere. 5. oktobra 2009 je na tiskovni konferenci pojasnil svoje vzroke za kon\xc4\x8danje kariere. Na konferenci je v dar od predsednika Hokejske zveze Slovenije, Ernesta Aljan\xc4\x8di\xc4\x8da, prejel \xc5\xa1portno kolo, predsednik kluba Mitja Meja\xc4\x8d pa mu je v trajni spomin izro\xc4\x8dil zadnji dres z njegovim imenom. Vnuk je \xc5\xbee ob novici konca kariere napovedal poslovilno tekmo in jo \xc4\x8dasovno postavil nekje v poletje 2010. Bu\xc4\x8den sprejem je nato do\xc5\xbeivel \xc5\xbee na prvi Olimpijini tekmi po koncu kariere 9. oktobra 2009 proti Beljaku, ko so mu v klubu pripravili manj\xc5\xa1o poslovilno slovesnost. Olimpija je tedaj vodilno mo\xc5\xa1tvo raz\xc5\xa1irjenega avstrijskega prvenstva Beljak premagala s 3\xe2\x80\x930.\n_START_SECTION_\nRo\xc5\xbean\xc4\x8deva nagrada\n_START_PARAGRAPH_\nKonec novembra 2009 je postal Vnuk prejemnik Ro\xc5\xbean\xc4\x8deve nagrade za izjemne \xc5\xa1portne dose\xc5\xbeke. Nagrado prejmejo amaterski in profesionalni \xc5\xa1portni delavci, \xc5\xa1portniki, \xc5\xa1portni vzgojitelji in \xc5\xa1portni novinarji za izjemne dose\xc5\xbeke v preteklem letu ali za delo v dalj\xc5\xa1em obdobju. Ime nagradi je posodil pokojni slovenski knji\xc5\xbeevnik Marjan Ro\xc5\xbeanc, ki je bil med drugim tudi velik nogometni navdu\xc5\xa1enec. Ob Vnuku so nagrado leta 2009 prejeli \xc5\xa1e biv\xc5\xa1i judoist in trener juda Jo\xc5\xbee \xc5\xa0kraba, plavalski trener in biv\xc5\xa1i selektor jugoslovanske in slovenske plavalne reprezentance Vladimir \xc4\x8cermak ter biv\xc5\xa1i atlet, olimpijec, biv\xc5\xa1i dr\xc5\xbeavni rekorder v teku na 100 in 200 m, trener atletike in kasneje priznan atletski sodnik, Marko Ra\xc4\x8di\xc4\x8d.\n_START_SECTION_\nDra\xc5\xbeba dresov\n_START_PARAGRAPH_\n1. decembra 2009 se je pri\xc4\x8dela spletna dra\xc5\xbeba Vnukovih dresov, katere izkupi\xc4\x8dek je bil namenjen dobrodelni organizaciji Rde\xc4\x8da \xc5\xbeoga. Izklicna cena vseh dresov je bila 150 evrov, zmagovalci so drese prejeli 21. januarja 2010 na slavnostni prireditvi. Na dra\xc5\xbebi je Vnuk preko svoje spletne strani 24ever.si ponudil 9 dresov, pri \xc4\x8demer je enega \xc5\xa1e pred za\xc4\x8detkom dra\xc5\xbebe odkupila \xc5\xa1portna trgovina Intersport, ki je kasneje dobitnika dresa slovenske reprezentance iz sezone 1996/97 izmed vseh dra\xc5\xbeiteljev izbrala z \xc5\xberebom. Ostali dresi na dra\xc5\xbebi so bili: dres Olimpije iz 2009/10, dres Jesenic iz 2006/07, dres slovenske reprezentance iz 2004, dres jugoslovanske reprezentance iz 1991, dres Celja iz 1993/94, dres Alfe iz 2005/06, dres Beljaka iz 2004/05 in dres Feldkircha iz 1997/98. S tem Vnuk na dra\xc5\xbebi izmed klubov, za katere je v karieri igral, ni ponudil le dresa kanadske ekipe Medicine Hat Tigers, ki nastopa v ligi Western Hockey League (WHL)._NEWLINE_Skupni izkupi\xc4\x8dek dra\xc5\xbebe je presegel 2000 evrov, najvi\xc5\xa1jo ceno pa je dosegel dres jugoslovanske reprezentance iz leta 1991, 420 evrov. Od klubskih dresov so zmagoviti dra\xc5\xbeitelji najve\xc4\x8d denarja od\xc5\xa1teli za dres Feldkircha, 350 evrov.\n_START_SECTION_\nPoslovilna tekma\n_START_PARAGRAPH_\nPoslovilna tekma Toma\xc5\xbea Vnuka se je odvijala 28. avgusta 2010 v Hali Tivoli pred 3.500 gledalci. Revialna tekma, v kateri se je selekcija 24ever pomerila s trenutnim mo\xc5\xa1tvom Olimpije, je simboli\xc4\x8dno potekala dvakrat po \xc5\xa1tiriindvajset minut. Za mo\xc5\xa1tvo 24ever, ki so jo sestavljali Toma\xc5\xbe Vnuk ter njegovi klubski in reprezentan\xc4\x8dni soigralci oziroma trenerji, so nastopili vratarja Luka Sim\xc5\xa1i\xc4\x8d in Zvonimir Bolta, branilci Igor Beribak, Valerij \xc5\xa0ahraj, Herbert Hochenberger, Michael Stewart, Irek Gimajev, Dejan Varl, Andrej Brodnik, Tom Jug, Bojan Zajc in Samo Kumar ter napadalci Jure Vnuk, Toma\xc5\xbe Vnuk, Ed Kastelic, Rick Nasheim, Bengt-\xc3\x85ke Gustafsson, Ignac Filipovi\xc4\x8d, Dejan Kontrec, Nik Zupan\xc4\x8di\xc4\x8d, Marjan Gorenc, Toni Ti\xc5\xa1lar, Bernhard Schmidle, Rok Roj\xc5\xa1ek, Gregor Polon\xc4\x8di\xc4\x8d, Fritz Ganster, Ildar Rahmatuljin, Thomas Rundqvist. Glavni trener selekcije je bil Kari Savolainen, njegov pomo\xc4\x8dnik Darko Prusnik, trener vratarjev pa Tone Gale. Od prvotno napovedanega mo\xc5\xa1tva se tekme ni mogel udele\xc5\xbeiti le vratar Stanley Reddick. Tekma se je kon\xc4\x8dala z rezultatom 6:5 za selekcijo 24ever, enega od golov pa je dosegel tudi Toma\xc5\xbe Vnuk po samostojnem prodoru. Po tekmi so dres s \xc5\xa1tevilko 24 kot prvega pri Olimpiji in tudi na sploh v Sloveniji simboli\xc4\x8dno obesili pod strop Hale Tivoli._NEWLINE_Leta 2012 je bil sprejet v Slovenski hokejski hram slavnih.\n_START_SECTION_\nZasebno \xc5\xbeivljenje\n_START_PARAGRAPH_\nToma\xc5\xbe Vnuk ima z \xc5\xbeeno \xc5\xa0pelo Bra\xc4\x8dun Vnuk, nekdanjo alpsko smu\xc4\x8darko, dva otroka.'